**Давід Марыя Сасолі** (італ.: David-Maria Sassoli; 30 мая 1956, Фларэнцыя, Італія — 11 студзеня 2022, Авіяна, Італія) — італьянскі палітык і журналіст, член Дэмакратычнай партыі. Член Еўрапейскага парламента з 2009 года. Абраны яго старшынёй 3 ліпеня 2019 года.

Біяграфія
---------

### Журналісцкая кар’ера

Нарадзіўся ў Фларэнцыі ў 1956 годзе. На працягу 1970-х гадоў вывучаў палітычныя навукі ва ўніверсітэце Фларэнцыі. Пачынаў сваю журналісцкую кар’еру, супрацоўнічаючы з невялікімі мясцовымі газетамі і інфармацыйнымі агенцтвамі, а пасля перайшоў у рымскую рэдакцыю газеты *Il Giorno*. 3 ліпеня 1986 года ўвайшоў у рэестр прафесійных журналістаў.

У 1992 годзе ён стаў рэпарцёрам навін для TG3 і тады жа супрацоўнічаў з Мікеле Сантора для некаторых тэлевізійных праграм, напрыклад «*Il rosso e il nero*» («Чырвоны і чорны») і «*Tempo reale*» («Real Time»). У 1996 годзе ён вёў праграму «*Cronaca in diretta*» («Жывое высвятленне»). Праз некалькі гадоў Давід Сасолі быў прызначаны вядучым TG1, дзе стаў адным з найбольш вядомых і папулярных журналістаў у Італіі. У 2007 годзе, калі Джані Рыёта быў прызначаны новым дырэктарам TG1, Сасолі стаў яго намеснікам.

### Палітычная кар’ера

Давід Сасолі ў 2010 годзе.
У 2009 годзе Давід Сасолі пакінуў сваю журналісцкую кар’еру для паходу ў палітыку, стаўшы членам левацэнтрысцкай Дэмакратычнай партыі (ДП). Балатаваўся на выбарах у Еўрапарламент 2009 года ў акрузе Цэнтральная Італія. 7 чэрвеня 2009 года ён быў абраны членам Еўрапейскага парламента з 412502 асабістымі прэферэнцыямі, атрымаўшы найбольшую падтрымку выбаршчыкаў у сваёй выбарчай акрузе. З 2009 па 2014 год ён займаў пасаду лідара Дэмакратычнай партыі ў парламенце.

9 кастрычніка 2012 года Сасолі абвясціў пра свой удзел у праймерыз левацэнтрыстаў, якія мелі на мэце вылучэнне адзінага кандыдата на выбарах мэра Рыма на муніцыпальных выбарах 2013 года. Ён заняў другое месца з 26 % галасоў, саступіўшы сенатару Іньяцыа Марына, які атрымаў 55 %, і апярэдзіў колішняга міністра сувязі Паола Джэнцілоні. Пазней Марына быў абраны кіраўніком горада, перамогшы правага прэзідэнта Джавані Алемана.

На выбарах у Еўрапейскі Парламент 2014 года Сасолі быў пераабраны ў Еўрапарламент з 206 170 прэферэнцый. Выбары характарызаваліся вялікай падтрымкай Дэмакратычнай партыі, якая атрымала 41 % галасоў выбаршчыкаў.

1 ліпеня 2014 года Сасолі быў абраны віцэ-прэзідэнтам Еўрапейскага парламента 393 галасамі, што зрабіла яго другім найбольш падтрыманым кандыдатам-сацыялістам. Акрамя выканання заданняў камітэта, ён з’яўляўся членам міжрэгіянальнай групы Еўрапейскага парламента па пытаннях надзвычайнай беднасці і правоў чалавека.

### Старшыня Еўрапейскага парламента

На выбарах у Еўрапейскі парламент 2019 года ў Італіі Давід Сасолі быў пераабраны ў Еўрапейскі парламент з 128 533 галасамі. 2 ліпеня 2019 года ён быў запрапанаваны Прагрэсіўным альянсам сацыялістаў і дэмакратаў (S&D) як новы Старшыня Еўрапейскага парламента. На наступны дзень Сасолі быў абраны кіраўніком на выбарах 345 галасамі (пры неабходных 334-х), замяніўшы на пасадзе Антоніа Таяні. Ён стаў сёмым італьянцам, які заняў гэтую пасаду.

Асабістае жыццё
---------------

Давід Сасолі быў жанаты з Алесандрай Вітарыні. Меў двух дзяцей: Джуліа і Лівію. З’яўляўся заўзятарам футбольнай каманды «Фіярэнціна» са свайго роднага горада.

Быў актыўным членам *Articolo 21, liberi di…* («Артыкул 21, свабодны для …»), італьянскай асацыяцыі, заснаванай 27 лютага 2001 года з мэтай прасоўвання канстытуцыйнага прынцыпу свабоды слова. У яе склад уваходзяць журналісты, пісьменнікі, дырэктары і юрысты.

Зноскі
------

1. ↑   Праверана 3 ліпеня 2019.
2. ↑  David Sassoli // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  David-Maria SASSOLI Праверана 3 ліпеня 2019.
4. ↑  Morto David Sassoli, presidente del Parlamento europeo: era ricoverato per una malattia che aveva colpito il sistema immunitario — Roma: GEDI Gruppo Editoriale, 2022. — ISSN 0390-1076; 2499-0817 Праверана 11 студзеня 2022.<a href='https://wikidata.org/wiki/Track:Q85329'></a><a href='https://wikidata.org/wiki/Track:Q220'></a><a href='https://wikidata.org/wiki/Track:Q1379906'></a>
5. ↑  Zemřel předseda Evropského parlamentu David Sassoli — Česká televize, 2022. Праверана 11 студзеня 2022.<a href='https://wikidata.org/wiki/Track:Q341134'></a>
6. ↑   Праверана 11 студзеня 2022.
7. ↑
8. ↑  David Maria Sassoli — Member of the European Parliament
9. ↑  David Sassoli elected European Parliament president
10. ↑  La partita di David Sassoli. All’Europarlamento si vota il presidente
11. ↑  Archivio Rai Uno
12. ↑  Berlusconi fallisce l’obiettivo tre milioni Nell’Idv De Magistris batte Di Pietro
13. ↑  Europee: le preferenze raccolte dai candidati del Pd Архівавана 3 ліпеня 2019.
14. ↑  Elezioni Comunali 2013, Liste e risultati: Roma **(нявызн.)**, *La Repubblica* (10 чэрвеня 2013). Праверана 10 чэрвеня 2013.
15. ↑  ELEZIONI EUROPEE 2014 LISTE E CANDIDATI
16. ↑  Renzi stravince il «derby» con Grillo. Pd al 40,8 %, M5S 20 punti indietro
17. ↑  I nuovi vicepresidenti del Parlamento europeo
18. ↑  David Sassoli VICEPRESIDENTE DEL PARLAMENTO EUROPEO E MEMBRO BURO & TRAN Архівавана 3 ліпеня 2019.
19. ↑  Members European Parliament Intergroup on Extreme Poverty and Human Rights.
20. ↑  Speciale Elezioni Europee — Liste, candidati ed eletti in Italia
21. ↑  Parlamento Ue, i socialisti candidano David Sassoli come presidente
22. ↑  Italian chosen as European Parliament president **(нявызн.)**, *BBC* (3 ліпеня 2019). Праверана 3 ліпеня 2019.
23. ↑  Президентом Європарламенту став представник Італії Давид Сассолі
24. ↑  Biografia di David Sassoli

Спасылкі
--------

* Афіцыйны сайт Архівавана 11 студзеня 2022.
* Давід Сасолі — Дэмакратычная партыя

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram |
| Тэматычныя сайты | Еўрапарламент |
| Слоўнікі і энцыклапедыі | Treccani · Даведка РІА · Даведка ТАСС · OpenSanctions |
| Генеалогія і некрапалістыка | Find a Grave · Geni.com |
| 

| Нарматыўны кантроль |
| --- |
| BNF: 16757074g · GND: 1189810077 · ICCU: CFIV283774 · ISNI: 0000 0004 0846 6972 · LCCN: no2013056710 · LNB: 000277565 · SUDOC: 250348217 · VIAF: 300968938 |

 |